मलाइका अरोड़ा के पिता अनिल मेहता के अंतिम संस्कार में अरबाज खान अपनी पत्नी शूरा संग पहुंचे. पैपराजी की ओर से शेयर किए गए वीडियो में अरबाज के चेहरे पर परेशानी साफ तौर पर देखी जा सकती है. जब अनिल के दुखद निधन की खबर आई तो अरबाज खान उनके घर पर पहुंचने वाले पहले लोगों में से थे. उनके पिता सलीम खान, मां सलमा खान, भाई सोहेल खान और बहन अलवीरा अग्निहोत्री को भी आयशा मनोर में जाते देखा गया, जहां अनिल जॉयस के साथ रहते थे. करीना कपूर खान, करिश्मा और सैफ भी अपने दोस्त का हौसला बढ़ाने के लिए पहुंचे.